'สรรพสามิต'แจงกรอบเก็บภาษีใหม่
สรรพสามิตถกผู้ประกอบการรถยนต์ ทำความเข้าใจแนวทางการจัดเก็บภาษีตามกฎหมายใหม่ ยันไม่มีปัญหา
14 ต.ค. 2560

สรรพสามิตถกผู้ประกอบการรถยนต์ ทำความเข้าใจแนวทางการจัดเก็บภาษีตามกฎหมายใหม่ ยันไม่มีปัญหานายกฤษฎา จีนะวิจารณะ อธิบดีกรมสรรพสามิต เปิดเผยว่า ได้มีการหารือร่วมกับผู้ประกอบการในอุตสาหกรรมรถยนต์ เพื่อชี้แจง ทำความเข้าใจที่ถูกต้องเกี่ยวกับแนวทางการจัดเก็บภาษีรถยนต์ตามพระราชบัญญัติ (พ.ร.บ.) ภาษีสรรพสามิต ปี 2560 ซึ่งได้มีผลบังคับใช้เมื่อวันที่ 16 ก.ย.ที่ผ่านมา โดยจะมีการเปลี่ยนวิธีการคำนวณภาษี จากเดิมใช้ฐานราคานำเข้า มาเป็นราคาขายปลีก และรายละเอียดอื่นๆ เพื่อให้เกิดความเข้าใจที่ถูกต้องเกี่ยวกับกระบวนการ และขั้นตอนในการ จ่ายภาษี แต่เชื่อว่าจะไม่ส่งผล กระทบต่อแนวทางการจัดเก็บภาษีของกรมแต่อย่างใดทั้งนี้ ที่ผ่านมาได้หารือกับผู้ประกอบการในหลายๆ ภาคอุตสาหกรรม และหลายธุรกิจที่เกี่ยวข้องภายใต้ พ.ร.บ.ภาษีสรรพสามิตฉบับใหม่ เพื่อให้เกิดความเข้าใจและเสียภาษีอย่างถูกต้อง และมั่นใจว่าการจัดเก็บภาษีของกรมสรรพสามิตในปีงบประมาณ 2561 จะเป็นไปได้ตามเป้าหมายที่ 6 แสนล้านบาท ส่วนหนึ่งเป็นไปตามภาวะเศรษฐกิจที่เริ่มฟื้นตัวขึ้น พร้อมกับสั่งให้วิเคราะห์ข้อมูลภาษีสรรพสามิตที่จะเกิดขึ้นในอนาคต อาทิ ผลกระทบจากการที่ไทยเข้าสู่สังคมสูงอายุ เพื่อเพิ่มประสิทธิภาพการทำงาน